Br: 13-056/22-203/8 15. decembar 2022.

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2023. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  |  socijalna i zdravstvena zaštita |  |  smanjenje siromaštva |  |  zaštita lica sa invaliditetom |
|  |  društvena briga o djeci i mladima |  |  pomoć starijim licima |  |  zaštita i promovisanje ljudskih i manjinskih prava |
|  |  nauka | 🗹 |   **umjetnost** | 🗹 |   **kultura** |
|  |  zaštita životne sredine |  |  održivi razvoj |  |  evroatlantske i evropske integracije Crne Gore |
|  |  institucionalno i vaninstitucionalno obrazovanje |  |  poljoprivreda i ruralni razvoj |  |  zaštita dobrobiti životinja |
|  |  zaštita zdravlja bilja |  |  odbrana |  |  bezbjednost u saobraćaju |
|  |  unaprjeđenje zaštite na radu |  |  sport |  |  šumarstvo i prerada drveta |
|  |  vladavina prava |  |  razvoj civilnog društva i volonterizma |  |  rodna ravnopravnost |
|  |  tehnička kultura  |  |  zaštita potrošača |  |  borba protiv korupcije i organizovanog kriminala |
|  |  borba protiv bolesti zavisnosti |  |  lovstvo |  | energetika i energetska efikasnost |
|  | digitalizacija |  | reforma javne uprave |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **PRIORITETNI PROBLEMI I POTREBE KOJE TREBA RIJEŠITI U 2023. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Značaj amaterskog djelovanja u kulturi prepoznat je kroz Zakon o kulturi („Službeni list CG“, br. 49/08, 16/11, 40/11 i 38/12), a **razvoj amaterskog kulturno-umjetničkog stvaralaštva**, kao i **očuvanje izvornih i tradicionalnih kulturnih i etno-kulturnih osobenosti**, definisani su kao poslovi od javnog interesa u kulturi. Takođe, Zakonom o zaštiti kulturnih dobara („Službeni list CG“, br. 49/10, 40/11, 44/17 i 18/19) prepoznat je značaj uključivanja nevladinog sektora u očuvanje tradicionalnih vrijednosti kulturne baštine. Ovim zakonom propisano je da se zaštita kulturnih dobara između ostalog ostvaruje preduzimanjem odgovarajućih mjera neophodnih za njihovu identifikaciju, očuvanje i prezentaciju, a naročito: podsticanjem aktivnosti nevladinih organizacija i privatnih inicijativa; očuvanjem i primjenom tradicionalnih zanata, vještina i materijala od značaja za sprovođenje mjera zaštite, a da se prilikom sprovođenja konzervatorskih mjera na kulturnom dobru prednost daje tradicionalnim tehnikama, zanatima i materijalima. Zato poseban izazov u kulturnoj baštini predstavlja zaštita i očuvanje nematerijalne kulturne baštine, koja se najvećim dijelom sprovodi kroz nevladin sektor, imajući u vidu da su određene nevladine organizacije nosioci nematerijalnog nasljeđa, praktikuju ga i na taj način predstavljaju lokalnu zajednicu koja određeni nematerijalni element čuva kao izraz svoje tradicije. Brojni običaji, obredi, svečanosti, jezik, govor, usmeno predanje, usmena književnost ili drugi usmeni izraz, tradicionalni zanati i vještine, održavaju i praktikuju upravo nevladine organizacije, te je za realizovanje ovih aktivnosti od presudnog značaja redovno finansiranje. Važno je istaći da se većina od navedenih aktivnosti nedovoljno praktikuje i izvodi, upravo zbog nedostatka finansijskih sredstava, te se dovodi u pitanje izumiranje navedenih tradicionalnih vrijednosti vezanih za područje Crne Gore. Naglašavamo da je jedna od mjera zaštite nematerijalnog nasljeđa – praktikovanje, što predstavlja poseban izazov u obezbjeđivanju sredstava za navedeno.Premda se akteri nezavisne kulturne scene dominantno organizuju u okviru nevladinog sektora, i kao nevladine organizacije registruju u Ministarstvu javne uprave, određeni subjekti, među kojima prvenstveno kulturno-umjetnička društva, koja već u svom nazivu sadrže odrednicu svog djelovanja u ovoj oblasti, kao matično ministarstvo tretiraju upravo ministarstvo nadležno za poslove kulture.Od 2018. godine i implementacije novog modela finansiranja projekata civilnog sektora, Ministarstvo kulture u potpunosti je realizovalo tri konkursa (2018, 2019. i 2020. godine), a u toku je realizacija četvrtog konkursa, koji je u novembru 2021. godine objavilo Ministarstvo prosvjete, nauke, kulture i sporta, za oblasti umjetnost i kultura. Na tri sprovedena konkursa podržano je ukupno 90 projekata, a dodijeljena sredstva iznosila su 920.366,78 €. Sva četiri dosadašnja konkursa bila su namijenjena svim nevladinim organizacijama koje djeluju u domenu kulture, odnosno umjetnosti, kako onima koje se isključivo ili primarno bave ovim oblastima, tako i onima kod kojih je kultura ili umjetnost tek jedna od velikog broja djelatnosti, često sporedna ili neprecizno definisana.Uvidom u Odluke o raspodjeli sredstava nevladinim organizacijama za projekte u oblastima umjetnosti i kulture (2018, 2019. i 2020), može se konstatovati da je **zastupljenost organizacija amaterskog stvaralaštva na nezadovoljavajućem nivou**. Naime, od 90 finansiranih projekata, samo jedan projekat realizovalo je kulturno-umjetničko društvo (dodijeljeno 14.400 €), a na dva projekta, od kojih se jedan odnosi na žensko vokalno nasljeđe, kulturno-umjetnička društva su partneri (glavnim aplikantima dodijeljeno 7.795,04 € i 14.400 €). Takođe, Udruženje folklornih ansambala realizovalo je jedan projekat (dodijeljeno 11.998,72 €), a partnerska organizacija je vokalni sastav, inače jedina organizacija tog tipa među partnerima, ali i realizatorima finansiranih projekata. Budući da su u pitanju **organizacije koje se prevashodno bave kulturno-umjetničkim stvaralaštvom, ali i promocijom kulturnog nasljeđa i očuvanjem tradicionalnih vrijednosti i etno-kulturnih osobenosti**, odnosno organizacije prepoznate kao nosioci kulturnog identiteta, svakako zaslužuju da im se posveti posebna pažnja i bolji tretman. Stoga je Ministarstvo kulture i medija ovogodišnjom sektorskom analizom u fokus stavilo upravo organizacije amaterskog stvaralaštva.Putem javnog konkursa za finansiranje projekata NVO u oblastima umjetnosti i kulture u 2019. godini, Ministarstvo kulture je finansiralo projekat „Afirmacija kulturnih izraza u Crnoj Gori – Analiza stanja, potreba i uslova za razvoj amaterskog kulturno-umjetničkog stvaralaštva“ koji je realizovalo Udruženje folklornih ansambala Crne Gore, Podgorica u partnerstvu s NVO Čudesan glas – Vox mirus, Podgorica. Predmetni istraživački projekat obuhvatao je tri segmenta:* kulturno-umjetnička društva, folklorni ansambli, kulturni/umjetnički centri;
* muzika: vokalni/muzički sastavi, horovi, guslarska društva i orkestri;
* pozorište i scenska umjetnost: amaterska pozorišta, pozorišne grupe, trupe, škole pozorišta.

Rezultati ovog istraživanja ukazali su na postojeće **probleme u domenu amaterskog stvaralaštva**, u prvom redu kod onih subjekata koji djeluju kao nevladine organizacije. Analizom se došlo do zaključka da **svim ovim organizacijama za kontinuirano djelovanje, kvalitetniji i uspješniji rad nedostaju finansijska sredstva i odgovarajući uslovi za rad** (adekvatan prostor za rad i za čuvanje nošnji, kostima, instrumenata i drugih rekvizita; nabavka skupocjenih narodnih nošnji, muzičkih instrumenata, notnog materijala, kostima i potrebnih rekvizita; nabavka tehničke opreme: računari, štampači, skeneri, mikrofoni/bubice; obezbjeđivanje honorara za stučnjake koji vode pomenute organizacije...). Pored navedenog, usljed pojave epidemije COVID-19, problemi u radu ansambala postali su sve veći, njihov rad je bio onemogućen, a u ovom sektoru konstatuju da nije bilo odgovarajuće podrške ni na lokalnom ni na državnom nivou. Takođe, zaključeno je da NVO nijesu dovoljno informisane o svim mogućnostima finansiranja, zbog čega bi bilo potrebno pružiti im savjetodavnu potporu. Dodatan problem predstavlja nedovoljna motivisanost članstva i potencijalnih budućih članova za bavljenje amaterskim stvaralaštvom, zbog često neuslovnog načina rada amaterskih organizacija, kao i nemogućnosti dobijanja honorara, učešća u nastupima i manifestacijama, odlaska na turneje itd. Posebno je primjetan nedostatak muške populacije u kulturno-umjetničkim društvima i muzičkim sastavima, budući da veliku većinu članova ovih ansambala čine žene. Neizostavna je i potreba za usavršavanjem u igračkom, muzičkom, glumačkom pogledu itd.Istraživanje je pokazalo da u Crnoj Gori postoji 66 aktivnih subjekata koji se bave folklorom, među kojima je 57 NVO i devet ansambala koji djeluju u okviru javnih ustanova, zatim 72 muzička sastava, a istraživanjem je obuhvaćeno i sedam pozorišnih grupa, mada se procjenjuje da je njihov broj veći. Takođe, na nivou države postoje Nacionalna sekcija CIOFF Crne Gore kao član međunarodne organizacije Savjet organizatora međunarodnih festivala folklora i tradicionalne umjetnosti, udruženje folklornih ansambala, dva udruženja guslarskih društava i udruženje klapa. Detaljniji podaci o strukturi i članstvu svih amaterskih organizacija navedeni su u poglavlju 4.2. Realizatori istraživanja ukazali su i na postojanje određenih prepreka s kojima su se suočavali tokom anketiranja, među kojima su, pored nepovoljne epidemiološke situacije koja je usporila kompletan proces, i nepovjerenje, nespremnost za saradnju i neažurnost pojedinih ispitanika, tako da je stvarni broj aktera amaterizma veći od prikazanog. Ipak, dobijeni podaci od strane većine organizacija odražavaju sveukupno stanje u ovom sektoru, koje svakako zahtijeva ulaganja i poboljšanje.Premda je u pitanju dominantno amatersko stvaralaštvo, primjetna je tendencija za profesionalizacijom organizacija, odnosno stalnog članstva, umjetničkih rukovodilaca, koreografa, dirigenata, muzičara itd. Ponekad je između amaterizma i profesionalizma linija veoma tanka, i stoga treba insistirati na stručnom usavršavanju i napredovanju amaterskih stvaralaca. Tako su npr. mnogi polaznici škola glume, folklornih i muzičkih društava danas vrsni i poznati glumci, reditelji, producenti, muzičari... Ono što je svojstveno amaterskim organizacijama je da ih odlikuje veliki entuzijazam, volonterski rad, želja i volja da se aktivno radi i stvara, a to je nešto što bi trebalo njegovati i podržavati. S obzirom na to da su folklorni i muzički ansambi prepoznati kao čuvari narodne tradicije, izvornih i kulturnih vrijednosti, upravo su oni jedni od najreprezentativnijih predstavnika naše zemlje, čija djelatnost treba da se učini vidljivijom, ali i da bude sastavni dio turističke ponude i prezentacije crnogorske kulture. U tom kontekstu, evidentna je nedovoljna umreženost aktera nezavisne kulturne scene s lokalnim turističkim organizacijama, kulturnim centrima i drugim javnim ustanovama kulture. Nedovoljna vidljivost ovih organizacija prouzrokovana je njihovim rijetkim učešćem u turističkoj ponudi gradova. S druge strane, obogaćivanje turističke ponude kulturnim sadržajima amaterskih organizacija koje promovišu i praktikuju izvorne i tradicionalne kulturne osobenosti i vrijednosti nematerijalnog nasljeđa, bilo bi obostrano značajno i višestruko korisno rješenje.Generalni zaključak je da je **amatersko kulturno-umjetničko stvaralaštvo nedovoljno razvijeno**, a kako bi njegovi nosioci imali mogućnost da svoje potencijale pokažu u punom svijetlu, potrebno je pružiti sistemsku podršku u stvaranju neophodnih predluslova za rad i razvoj ovih organizacija. U nastavku su dati detaljniji nalazi predmetnog istraživanja amaterskih organizacija, po pojedinačnim segmentima ovog vida stvaralaštva.**Folklor (tradicionalni plesovi/igre i pjesme)**Zajednička karakteristika organizacija ovog sektora je da svaki ansambl u svojoj misiji promoviše igru, pjesmu i tradiciju crnogorskog naroda, manjina koje žive u Crnoj Gori, ali i igre iz regiona, odnosno bivše SFRJ. Kulturno-umjetnička društva i ansambli, zajedno sa svojim umjetničkim rukovodiocima, dobitnici su mnogih nagrada i priznanja na festivalima u zemlji i inostranstvu. U pojedinim područjima kulturno-umjetnički amaterizam jedini je vid kulture.Istraživanje je pokazalo da se, za razliku od folklornih ansambala koji djeluju pod okriljem javnih ustanova, odnosno centara za kulturu, stanje u onima koji su osnovani kao nevladine organizacije, drastično razlikuje u organizacionom, tehničkom i finansijskom smislu. Dok većina prvih posjeduje prostorije za rad, kao i prostor za narodnu nošnju, i samim tim ima veću mogućnost za poboljšanje ljudskih resursa, omasovljavanje ansambla i slično, oko 50% NVO nema vlastite prostorije u kojima mogu da izvode probe, a čak 40% nema adekvatan prostor za sortiranje i čuvanje narodnih nošnji. Pored toga, u ansamblima centara za kulturu postoje od jedan do tri zapošljena koji imaju ugovore na neodređeno vrijeme i čiji je zagarantovani lični dohodak vezan direktno za aktivnosti u kulturno-umjetničkom društvu, osmišljavanje i sprovođenje programa rada, kao i unapređenje rada ansambla. Stoga ovi ansambli imaju veću mogućnost organizovanja manifestacija i koncerata.S druge strane, ansambli NVO finansiraju se isključivo iz vlastitih prihoda, u prvom redu članarina, kao najnižeg, ali najredovnijeg izvora prihoda. Veliki dio anketiranih nije zadovoljan načinom finansiranja, jer samo par organizacija bude u prilici da realizuje svoje projekte. U tom slučaju ansambli potražuju pomoć od sponzora, prije svega od lokalnih samouprava, ali je vrlo često suma koju dobiju nedovoljna za pokrivanje predviđenih troškova neophodnih za realizaciju planiranih aktivnosti. Potrebno je obezbijediti i sredstva za mjesečno/godišnje osnovno funkcionisanje društva. Tu spadaju mjesečni računi za komunalije, održavanje higijene, nadoknade za sekretara društva, umjetničke rukovodioce i asistente, muzičare, obezbjeđivanje makar jedne turneje godišnje itd. Takođe, veliki problem u funkcionisanju rada kulturno-umjetničkih društava predstavlja nedovoljan broj muzičara, odnosno nepostojanje kvalitetnog muzičkog sastava koji prati rad ansambla. Postoje ansambli koji uopšte nemaju svoj orkestar, već po potrebi angažuju muzičare. Konkretno, više od dvije trećine ansambala nema stalni orkestar. Ispitanici često navode još jedan problem u radu, a to je nedostatak narodnih nošnji pri izvođenju koreografija, tako da mnogi ansambli od kolega pozajmljuju djelove narodnih nošnji ili čak komplete kako bi izveli sopstveni program. Konstatovano je i to da organizacije u svom vlasništvu imaju vrlo skromne tehničke uređaje neophodne za održavanje proba, ozvučenje (3), motorno vozilo (1).**Muzika**Istraživanjem su obuhvaćene organizacije koje se bave muzičkom djelatnošću, različitog tipa: NVO, muzički sastavi koji djeluju u okviru NVO, kulturno-umjetničkih društava, javnih ustanova (škole, ustanove kulture), crkava i sl., ali i samostalne neregistrovane organizacije.Zapažen je žanrovski raznovrstan opseg djelovanja, što znači da repertoar obuhvata svjetovnu i duhovnu muziku, među kojima su: tradicionalne narodne i gradske pjesme, novokomponovane narodne i gradske pjesme, epske pjesme uz pratnju gusala, popularna/zabavna muzika i džez muzika. Po načinu obrade, u pitanju su vokalno-instrumentalna i instrumentalna umjetnička muzika, *a cappella*. Tu su još i dječja muzika, kao i obrade tradicionalnih, popularnih i džez tema. Na repertoaru se nalaze pjesme i kompozicije koje se izvode na raznim jezicima s prostora Balkana: crnogorski, srpski, bosanski, hrvatski, albanski, makedonski, grčki, turski, staroslovenski, crkvenoslovenski. Primijećena su izvođenja i na drugim jezicima: arapski, engleski, francuski, italijanski, japanski, katalonski, latinski, norveški, njemački, romski, ruski, svahili, španski, ukrajinski.U pogledu prethodnog formalnog muzičkog obrazovanja članova organizacija, stanje je sljedeće: svi članovi su muzički obrazovani kod 16,7% organizacija, djelimično su muzički obrazovani članovi 58,3% evidentirana društva, dok su bez muzičkog obrazovanja članovi 25% organizacija. Kada je riječ o stručnom usavršavanju kadrovskih rješenja rukovodilaca anketiranih organizacija, usavršavanje članova sprovodi se na seminarima, radionicama, kursevima, obukama, specijalizacijama. Stručna usavršavanja za svoje članove realizuje jedna trećina organizacija, dok dvije trećine ne praktikuje stručno usavršavanje.Kada je u pitanju prostor za rad, većina NVO/društava radi u ustupljenim prostorima ili koristi prostor u institucijama, školama, vjerskim objektima u okviru kojih djeluje. Nedostatak prostora predstavlja veliki problem, imajući u vidu da čak 80,5% organizacija nema riješeno ovo pitanje, odnosno da je sopstveni prostor evidentiran samo kod dva društva. Takođe, kod gotovo svih društava postoji problem nabavke notnog materijala. Partiture koje su neophodne za probe i javne nastupe nabavljaju se i kupuju putem interneta, naručuju se kompozicije i aranžmani, ustupljene od prijatelja, razmjenom sa drugim društvima ili su kompozicije koje se izvode autorska djela članova ansambala.**Pozorište**Istraživanje je obuhvatilo i organizacije koje djeluju u oblasti pozorišne djelatnosti (amaterska pozorišta, pozorišne grupe, trupe, škole pozorišta).Članovi koji su angažovani u navedenim organizacijama imaju određeni stepen obrazovanja u ovoj oblasti, ili su još uvijek studenti (studijski program Gluma). Pored njih zastupljeni su još i reditelji, producenti, muzičari i likovni umjetnici. Među navedenim licima najveći broj njih je završio studije na Fakultetu dramskih umjetnosti na Cetinju. Stoga su na repertoarima u velikoj mjeri zastupljeni projekti pomenutog fakulteta. Značajan segment programa predstavljaju predstave za djecu, kao i radionice za djecu i mlade, ali i za sve zainteresovane koji žele da nauče nešto novo kroz igru, zabavu i kreativni proces. Poseban cilj nekih NVO je upravo afirmacija i promocija pozorišnog stvaralaštva za djecu i mlade. Sve anketirane NVO istakle su da imaju određeni vid saradnje s ostalim insitucijama i organizacijama, domaćim i regionalnim institucijama kulture, prvenstveno teatrima, festivalima itd.Kada je riječ o prostornim uslovima za rad, većina nevladinih organizacija radi u prostorima koji su ustupljeni od strane lokalne uprave ili koriste prostor u institucijama/školama sa ili bez mjesečne nadoknade. Sopstveni prostor za rad evidentiran je samo kod jedne NVO. Za čuvanje fundusa i kostima koji se nalaze u posjedu organizacije svi ispitanici su odgovorili da za tu svrhu koriste privatne kuće u kojima žive, i da nemaju adekvatan prostor za tu namjenu. Pored toga u opremu koju posjeduju (kumulativno) spadaju sljedeći uređaji: mikseta, zvučnici, mikrofoni, kao i određeni broj reflektora.Izvori finansiranja nevladinih organizacija čija je djelatnost pozorište su: članarine, realizacija različitih projekata, pružanje usluga iz opsega djelatnosti, jednokratne pomoći iz lokalnih samouprava, od strane spozora koji su uglavnom privatne kompanije, javni konkursi i pozivi raznih institucija i koprodukcije.**Tradicionalni zanati i vještine**Pored prethodno navedena tri segmenta koja su predmet istraživačkog projekta usmjerenog na analizu amaterskog stvaralaštva, prepoznat je još jedan segment kulture koji je u službi očuvanja nematerijalnog kulturnog nasljeđa i kao takav se može inkorporirati u aktuelnu sektorsku analizu, odnosno predstojeći javni konkurs. U pitanju su tradicionalni zanati i vještine.Naime, u skladu sa članom 89 Zakona o kulturi, država i opština podstiču očuvanje i razvoj tradicionalnih zanata i vještina, davanjem finansijske pomoći za nabavku alata i materijala i osposobljavanje stručnog kadra. U nevladinom sektoru aktivan je određeni broj organizacija koje njeguju i praktikuju tradicionalne zanate, vještine, prakse, usmeno stvaralaštvo, obred, običaj, izvođačku umjetnost i druge elemente nematerijalnog nasljeđa i na taj način učestvuju u njegovoj zaštiti. Takođe, postoji izvjesan broj nevladinih organizacija koje su osnovane radi promocije, zaštite i očuvanja prirodne i kulturne baštine, a neke od njih se odnose na kulturnu baštinu nacionalnih manjina i drugih manjinskih nacionalnih zajednica. |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| Analiza stanja, potreba i uslova za razvoj amaterskog kulturno-umjetničkog stvaralaštvaOdluka o raspodjeli sredstava nevladinim organizacijama na osnovu Javnog konkursa „Razvijajmo kulturne navike!“ 2020.Odluka o raspodjeli sredstava nevladinim organizacijama na osnovu Javnog konkursa „Podignimo zavjesu nezavisne kulturne scene“ 2019.Odluka o raspodjeli sredstava nevladinim organizacijama na osnovu Javnog konkursa „Raznolikost izraza nezavisne kulturne scene“ 2018. | Udruženje folklornih ansambala Crne Gore, Podgorica i NVO Čudesan glas – Vox mirus, Podgorica<https://mku.gov.me/rubrike/SaradnjasaNVOsektorom/235277/Odluka-o-raspodjeli-sredstava-nevladinim-organizacijama-na-osnovu-Javnog-konkursa-Razvijajmo-kulturne-navike.html> 9.11.2020.<http://www.mku.gov.me/rubrike/SaradnjasaNVOsektorom/211853/Odluka-o-raspodjeli-sredstava-nevladinim-organizacijama-na-osnovu-Javnog-konkursa-Podignimo-zavjesu-nezavisne-kulturne-scene.html> 22.10.2019.<http://www.mku.gov.me/rubrike/SaradnjasaNVOsektorom/194381/Odluka-o-raspodjeli-sredstava-nevladinim-organizacijama-na-osnovu-Javnog-konkursa-Raznolikost-izraza-nezavisne-kulturne-scene.html> 4.12.2018. |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Zakon o kulturi („Službeni list CG“, br. 49/08, 16/11, 40/11 i 38/12)Zakon o zaštiti kulturnih dobara („Službeni list CG“, br. 49/10, 40/11, 44/17 i 18/19)Nacionalna strategija održivog razvoja do 2030. godine(Napomena: Posljednji strateški dokument u oblasti kulture – Program razvoja kulture, odnosio se na period od 2016. do 2020. godine. Zbog dvostruke reorganizacije državne uprave u posljednje dvije godine, još uvijek nije okončana izrada novog petogodišnjeg programa, tako da u ovoj analizi izostaje strateški dokument iz oblasti kulture. Stoga je kao najrelevantniji dokument uzeta Nacionalna strategija održivog razvoja budući da je u pitanju krovni strateški dokument kojim se definišu opšti pravci razvoja na nivou Crne Gore, a među kojima se poseban strateški cilj odnosi direktno na kulturu.)Konvencija o zaštiti i promociji raznolikosti kulturnih izrazaUNESCO, Pariz, 2005.Konvencija o zaštiti nematerijalne kulturne baštineUNESCO, Pariz, 2003.Preporuka o zaštiti tradicionalne kulture i folkloraUNESCO, Pariz, 1989. | II. JAVNI INTERES U KULTURIČlan 5 – Poslovi od javnog interesa u kulturi:...zaštita i očuvanje materijalne i nematerijalne kulturne baštine; stvaranje uslova za ostvarivanje i razvoj svih oblasti kulturno-umjetničkog stvaralaštva; međunarodna kulturna saradnja i prezentacija crnogorskog kulturnog i umjetničkog stvaralaštva i kulturne baštine; očuvanje izvornih i tradicionalnih kulturnih i etno-kulturnih osobenosti; razvoj amaterskog kulturno-umjetničkog stvaralaštva...Član 89Država i opština podstiču očuvanje i razvoj tradicionalnih zanata i vještina, davanjem finansijske pomoći za nabavku alata i materijala i osposobljavanje stručnog kadra.Član 90 – AmaterizamDržava i opština podstiču nekomercijalne oblike amaterskog djelovanja u kulturi, kojima se doprinosi afirmaciji crnogorskih izvornih kulturnih vrijednosti ili savremenog kulturno-umjetničkog stvaralaštva.Kriterijume, uslove i način dodjele sredstava iz stava 1 ovog člana propisuje Ministarstvo.Član 7 – Ostvarivanje zaštite.... očuvanjem i primjenom tradicionalnih zanata, vještina i materijala od značaja za sprovođenje mjera zaštite; podsticanjem aktivnosti nevladinih organizacija i privatnih inicijativa;Član 17 – Nematerijalno kulturno dobroNematerijalno kulturno dobro je ljudsko umijeće, izražaj, vještina ili izvođenje, kao i predmet, rukotvorina, instrument ili prostor koji je sa tim povezan, koje zajednice, grupe i, u pojedinim slučajevima, pojedinci prepoznaju kao dio svoje kulturne baštine.Nematerijalno kulturno dobro može biti: 1) jezik, govor, usmeno predanje, usmena književnost ili drugi usmeni izraz; 2) izvođačka umjetnost; 3) običaj, obred i svečanost; 4) znanje ili vještina vezana za prirodu i svemir; 5) kultno i znamenito mjesto; 6) tradicionalni zanat i vještina.Član 70 – Preventivne mjere zaštite/Ciljevi i vrstePreventivne mjere zaštite kulturnih dobara su: ……edukacija, prezentacija i popularizacija kulturnih dobara i saradnja sa vlasnicima i držaocima kulturnih dobara, nevladinim organizacijama i drugim subjektima.Član 79 – Saradnja sa nevladinim organizacijamaMinistarstvo, organi uprave i javne ustanove za zaštitu kulturnih dobara dužni su da sarađuju sa nevladinim organizacijama koje se bave kulturnom baštinom i da u tom smislu podstiču i podržavaju njihov rad i učešće na izradi zakona i podzakonskih akata, širenju saznanja o domaćim i međunarodnim propisima i projektima, organizovanju seminara, tribina i drugih oblika stručnog usavršavanja, identifikaciji kulturnih dobara i utvrđivanju njihove kulturne vrijednosti, podnošenju inicijativa za uspostavljanje zaštite i prezentacije stanja kulturnih dobara, njihove ugroženosti i potrebnih mjera zaštite.Član 100 – Tradicionalne tehnike, zanati i materijaliPrilikom sprovođenja konzervatorskih mjera na kulturnom dobru prednost se daje tradicionalnim tehnikama, zanatima i materijalima.Strateški cilj 2.6 Unaprijediti značaj kulture kao temeljne vrijednosti duhovnog, društvenog i ekonomskog razvoja koja znatno unapređuje kvalitet života građanaMjera 2.6.3 Jačati neformalne, amaterske, alternativne, savremene kulturne prakse, kao i kulturne industrije u Crnoj GoriPodmjere2.6.3.1 Podsticati amaterizam u kulturno-umjetničkom stvaralaštvu kroz osnivanje nacionalnog udruženja amatera2.6.3.2 Povećati broj projekata neformalnih kulturnih aktera2.6.1.5 Promovisati kulturni turizam kao jednu od najvažnijih grana turizma2.6.2.14 Sprovoditi programe povećanja publike koja konzumira kulturne sadržaje i edukovati je kako za klasične forme i programe tako i za najsavremnije i alternativneČlan 1 – Ciljevi; Član 2 – Vodeći principi; Član 6 – Prava strana potpisnica na nacionalnom nivou; Član 7 – Mjere za promovisanje kulturnih izraza; Član 11 – Učešće civilnog društvaI. Opšte odredbe; III. Zaštita nematerijalne kulturne baštine na nacionalnom nivouA. Definicija folklora; B. Identifikacija folklora; C. Konzervacija folklora; D. Očuvanje folklora; E. Širenje folklora; F. Zaštita folklora; G. Međunarodna saradnja |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| U rješavanju problema navedenih u tački 2.1. nevladine organizacije mogu pružiti doprinos kreiranjem i realizacijom projekata sa ciljem poboljšanja stanja organizacija amaterskog stvaralaštva.Prihvatljive aktivnosti NVO za finansiranje su:* stručna usavršavanja, obuke, radionice, seminari, kursevi, treninzi i druge edukativne aktivnosti
* nabavka i izrada narodnih nošnji, kostima, rekvizita
* nabavka i servisiranje instrumenata, nabavka notnog materijala
* nabavka tehničke opreme
* adaptiranje prostora za rad i čuvanje nošnji, instrumenata i opreme
* postavljanje koreografija, priprema koncerata, produkcija predstava
* snimanje audio i video zapisa
* objavljivanje publikacija, monografija...
* prezentacija i promocija tradicionalnih i

kulturnih vrijednosti i učešće u turističkoj ponudi* učešće na koncertima, smotrama, turnejama, festivalima u zemlji i inostranstvu
* organizovanje koncerata, predstava, smotri, turneja, festivala (revijalnog i takmičarskog karaktera)
* organizovanje promocija, skupova, foruma, konferencija, okruglih stolova...
* istraživanje, prezentovanje i praktikovanje tradicionalnih vrijednosti nematerijalnog nasljeđa (jezik, govor, usmeno predanje, usmena književnost, izvođačka umjetnost, običaj, obred i svečanost, znanje ili vještina vezana za prirodu i svemir, kultno i znamenito mjesto, tradicionalni zanat i vještina…)
 | Za navedene indikatore (koji su po pravilu definisani neutralno) dodata je i ciljana vrijednost koja se realizacijom projekata želi dostići:* broj ključnih aktera amaterskog stvaralaštva čiji projekti su finansirani na konkursu (ukupno i po oblastima) – 30 aktera (25 NVO i minimum 5 partnerskih NVO)
* broj kulturno-umjetničkih društava, muzičkih orkestara i pozorišnih trupa kao realizatora i učesnika u projektima – 40 aktera
* broj članova organizacija amaterskog stvaralaštva kao učesnika u projektima – oko 1.000 članova
* broj obuka, radionica i drugih vidova stručnog usavršavanja – 10 obuka
* broj kulturnih događaja realizovanih u turističke svrhe – 40 događaja (5 većih i 35 manjih)
* količina inovirane i nove opreme u odnosu na prethodno stanje – obogaćen fundus nošnji i tehnička oprema 20 NVO
* broj adaptiranih prostora – 5 prostora
* broj organizovanih događaja aktera amaterskog stvaralaštva – 50 događaja
* posjećenost kulturnih sadržaja finansiranih putem konkursa – 800 –1.500 posjetilaca na većim manifestacijama i 100–200 posjetilaca na manjim
* broj evidentiranih nematerijalnih elemenata
* broj događaja, panel diskusija, obuka, prezentacija zanata, vještina uz upotrebu tradicionalnih materijala – 10 događaja
 | * Odluka o raspodjeli sredstava
* narativni i finansijski izvještaji NVO kao realizatora projekata
* izvještaji s terenskih monitoring posjeta Ministarstva u toku realizacije projekata
* dokumenta, publikacije, brošure, audio i video materijal
* objave u medijima, medijski nastupi
* pojedinačna i ukupna statistika o realizovanim programima, broju učesnika, broju posjetilaca i sl.
 |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2023. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2023. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Razvoj amaterskog kulturno-umjetničkog stvaralaštvaOčuvanje nematerijalne kulturne baštine, izvornih i tradicionalnih kulturnih i etno-kulturnih osobenostiPrezentacija, promocija i internacionalizacija crnogorske kulture | Javni konkurs pod nazivom *Kultura spaja: od amatera do profesionalaca* za primarni cilj ima razvoj amaterskog kulturnog-umjetničkog stvaralaštva i očuvanje nematerijalne kulturne baštine. Namjera je da se podstaknu organizacije amaterskog kulturno-umjetničkog stvaralaštva na veće angažovanje u pripremi projektnih predloga kojima će se doprinijeti poboljšanju uslova za njihovo djelovanje, njihovom stručnom usavršavanju i sveukupnom razvoju. Konkursom će se doprinijeti i promociji amaterskog stvaralaštva i nematerijalne kulturne baštine, popularizaciji amaterizma u kulturi i tradicionalnih kulturnih vrijednosti, uvezivanju amaterskih organizacija s javnim ustanovama kulture i turističkim organizacijama, i konačno poboljšanju kulturne i turističke ponude crnogorskih gradova i Crne Gore kao države.Dakle, javni konkurs koji bi bio raspisan 2023. godine bio bi namijenjen prvenstveno nevladinim organizacijama koje se bave amaterskim stvaralaštvom, u sljedeća tri segmenta:* folklor: kulturno-umjetnička društva, folklorni ansambli, kulturni/umjetnički centri;
* muzika: vokalni/muzički sastavi (klape, grupe), horovi, guslarska društva i orkestri;
* pozorište i scenska umjetnost: amaterska pozorišta, pozorišne grupe, trupe, škole pozorišta;

kao i nevladinim organizacijama koje se bave:* tradicionalnim vještinama, zanatima i upotrebom tradicionalnih materijala.

Pored navedenih, javni konkurs bio bi namijenjen i drugim akterima nevladinog sektora koji djeluju u domenu kulture i umjetnosti, a koji bi mogli aplicirati s projektima kreiranim u cilju razvoja amaterskog stvaralaštva, tako da korisnici njihovih projekata budu upravo organizacije amaterskog stvaralaštva. U tom kontekstu, strukovna udruženja umjetnika i stručnjaka u kulturi, kao i druge organizacije koje se bave nematerijalnim kulturnim nasljeđem (folklor i muzika) ili pozorišnom djelatnošću, mogle bi aplicirati s projektima kojima će doprinijeti stručnom usavršavanju kulturno-umjetničkih društava, muzičkih sastava i pozorišnih grupa, zatim projektima organizovanja događaja, objavljivanja publikacija i sl. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2023. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos | Drugi donatori s kojima je potrebno koordinirati oblasti finansiranja |
| *Kultura spaja: od amatera do profesionalaca* | 400.000 € | / |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2023. godini.

|  |
| --- |
| Opis glavnih grupa korisnika, njihov broj i potrebe |
| Glavni korisnici projekata su same nevladine organizacije koje djeluju u oblasti amaterskog kulturno-umjetničkog stvaralaštva, kao i njihovi članovi, ali i posjetioci njihovih nastupa i događaja, odnosno publika, zatim lokalne turističke organizacije i javne ustanove kulture. Kao što je prethodno navedeno, u pitanju su tri segmenta stvaralaštva:* folklor: kulturno-umjetnička društva, folklorni ansambli, kulturni/umjetnički centri;
* muzika: muzički sastavi, horovi, klape, guslari i orkestri;
* pozorište i scenska umjetnost: amaterska pozorišta, pozorišne grupe, trupe, škole pozorišta.

Pored toga, korisnici su i organizacije koje se bave tradicionalnim vještinama, zanatima i upotrebom tradicionalnih materijala.U nastavku su navedeni podaci o broju korisnika, njihovoj strukturi, članstvu, teritorijalnoj zastupljenosti i sl. dok su njihove potrebe detaljnije opisane pod tačkom 2.1. Od ukupnog broja folklornih, pozorišnih i muzičkih društava, javni konkurs Ministarstva kulture i medija namijenjen prvenstveno ovim organizacijama amaterskog stvaralaštva, trebalo bi da obuhvati najmanje 40 organizacija i približno 1.000 njihovih članova. Indirektno benefite će imati cjelokupno članstvo odabranih organizacija koje broji minimum 3.000 članova.**Folklor**Analizom UFACG i Vox mirus, konstatovano je da su u Crnoj Gori registrovane 72 nevladine organizacije, koje su osnovane kaokulturno-umjetnička društva, folklorni ansambli ili kulturni/umjetnčki centri. Kako je 15 njih obustavilo svoje aktivnosti, trenutan broj aktivnih organizacija je 57. Pored toga, postoji devet društava koja funkcionišu u okviru javnih ustanova, odnosno centara za kulturu, što znači da je aktivno ukupno 66 kulturno-umjetničkih društava.Njihova zastupljenost primjetna je u svim opštinama, a broj društava po opštini kreće se od jedan (Gusinje, Šavnik, Mojkovac, Kolašin, Petnjica, Žabljak, Cetinje, Kotor), pa do 20 registrovanih na teritoriji Podgorice. Prema regionalnoj pripadnosti, 20 aktivnih društava (14 NVO) djeluje u sjevernom regionu, 33 u središnjem (31 NVO), a 13 u primorskom (12 NVO).U svim kulturno-umjetičkim društvima postoje četiri do pet uzrasnih kategorija u kojima se radi sa članovima, i to: najmlađi uzrast (6–9 godina); srednji uzrast 10–13 godina/III ansambl; pripremni 14–16 godina/II ansambl; izvođački 17–30 godina/I ansambl. Rad grupe vetarana/rekreativaca, uzrasta 30+ godina prijavilo je 16 ansambala. Broj članova u ansamblima varira, a kreće se u rasponu od 13 do 353.**Muzika**Istraživanjem UFACG i Vox mirus obuhvaćena su 72 muzička sastava (anketni listići poslati su na još 10 adresa, ali nije dobijena povratna informacija):* 25 vokalnih sastava (241 član)
* 29 horskih ansambala (1.006 članova)
* 13 guslarskih društava (231 član)
* 5 orkestara (134 člana).

Navedeni sastavi djeluju u okviru 70 organizacija (dvije organizacije imaju po dva ansambla), a njihova teritorijalna rasprostranjenost izgleda ovako: 18 grupa evidentirano je u sjevernom regionu, 30 u središnjem, a 22 u primorskom. Ukupan broj članova ovih organizacija iznosi 1.612, od čega je ukupno 887 žena i 725 muškaraca, što će reći da je 55% žena, a 45% muškaraca. Lica s invaliditetom takođe su uključena u rad navedenih organizacija, konkretno njih osam, a u upitnicima je navedeno da su se oni odlično uklopili u rad društava. Preko 60% ukupnog broja aktivnih članova bavi se horskim pjevanjem, dok ostale tri kategorije imaju niži broj članova.Vokalni sastavi djeluju pod nazivima – vokalni sastav, vokalna grupa, muzički sastav, klapa, etno grupa. Prema uzrastu ili polu vokalni sastavi djeluju kao: dječji, ženski, muški i mješoviti. Pretežno izvode *a cappella* muziku, a ima i ansambala koji izvode vokalno-instrumentalnu muziku. Broj članova vokalnih sastava kreće se od 5 do 20. Jedan broj vokalnih sastava je član Udruženja klapa Crne Gore sa sjedištem u Baru.Horski ansambli djeluju kao svjetovni i vjerski. Prema uzrastu mogu se podijeliti na dječje i horove odraslih, dok su svi horovi mješovitog tipa (čine ih žene i muškarci).Guslari koji nastupaju solistički u zemlji inostranstvu učlanjeni su u guslarska društva. Tradicionalno, guslari u Crnoj Gori su muškarci, ali među članovima guslarskih društava koja su mapirana istraživanjem, djeluju i tri guslarke mlađeg uzrasta. Sva guslarska društva članovi su jednog od dva udruženja: Udruženje guslara „Dušanovo carstvo“ i Savez guslara Crne Gore.Među orkestrima, evidentirani su tamburaški orkestri i orkestri mješovitog sastava.**Pozorište**U istraživanju UFACG i Vox mirus učestvovalo je sedam organizacija koje djeluju u oblasti pozorišnog stvaralaštva i scenskih djelatnosti (sa sjedištem u Budvi, Baru, Kolašinu, Podgorici i na Cetinju), ali je činjenica da je realni broj organizacija veći (pojedine organizacije nijesu odgovorile na upitnik). U okviru nekih organizacija djeluje više sekcija. Broj članova koji su upošljeni kao osnivači, pedagozi, predavači, odnosno stalni članovi iznosi 44. U navedenim organizacijama među zapošljenim licima su i tri osobe s invaliditetom (s oštećenjem vida i sluha). Od ukupnog broja zapošljenih, 57% čine žene, a 43% muškarci.Ukupan broj članova organizacija nije se mogao tačno izračunati, s obzirom na to da broj polaznika iz godine u godinu varira. Prema popunjenim upitnicima, broj aktivnih polaznika u svim uzrasnim grupama je 89. Raspon starosne dobi obuhvata od najmlađih grupa uzrasta od šest godina do onih starijih sa polaznicima do 30 godina.**Članstvo i potencijalno članstvo**Poseban izazov za NVO koje djeluju u oblasti amaterskog stvaralaštva je zadržavanje aktivnog članstva i animiranje što većeg broja, naročito mladih ljudi i djece, da se aktivno uključe u njihov rad. Obaveza društva je briga o djeci i mladima, a upravo ova populacija predstavlja ključnu ciljnu grupu amaterskih organizacija koje djeluju u kulturi. Bavljenje umjetnošću i učešće u kreiranju kulturnih sadržaja od velike je važnosti za formiranje zdrave ličnosti, stoga je važno razvijati kulturne navike već od ranog djetinjstva.**Publika**Publika predstavlja integralni dio kulture, a čine je kako umjetnici, stručnjaci i djelatnici u kulturi, tako i ljubitelji i poštovaoci folklora i umjetnosti, ali i laici i šira populacija, jer svi oni su konzumenti kulturnih sadržaja. Kultura spaja ljude različitih profila, svih vjera, nacija, različitog uzrasta, nivoa obrazovanja, ljude iz različitih mjesta, društvenih slojeva, branši itd. Kod širokog sloja građana, ali i turista koji posjećuju našu zemlju, treba podići svijest o važnosti amaterskog kulturno-umjetničkog stvaralaštva i njegovoj sponi s profesionalnim djelovanjem u kulturi.Za očekivati je da posjećenost kulturnih sadržaja realizovanih u okviru finansiranih projekata na predstojećem konkursu bude po 100–200 posjetilaca na manjim, a po 800–1.500 posjetilaca na većim kulturnim manifestacijama.**Lokalne ustanove kulture**Prema raspoloživim podacima, konstatovano je da u Crnoj Gori postoji 47 javnih ustanova kulture čiji su osnivači lokalne samouprave. Od tog broja, po četiri ustanove kulture imaju tri opštine (Podgorica, Nikšić i Pljevlja), po tri ustanove ima pet opština (Bijelo Polje, Budva, Herceg Novi, Rožaje i Tivat), po dvije ustanove tri opštine (Berane, Danilovgrad i Kotor), a ostalih 14 opština ima po jednu javnu ustanovu kulture.**Turističke organizacije**Pored Nacionalne turističke organizacije, a prema njihovoj evidenciji, u Crnoj Gori postoje 23 lokalne turističke organizacije (u svim opštinama izuzev Plužina i novoosnovane opštine Zeta). Konkursom će se posebno podsticati povezivanje nevladinih organizacija s turističkim organizacijama.Očekuje se da putem predmetnog konkursa budu finansirani projekti iz sva tri crnogorska regiona (sjeverni, središnji, primorski) i da benefite u smislu poboljšanja kulturne, odnosno turističke ponude dobije 10-ak lokalnih ustanova kulture i 10-ak lokalnih turističkih organizacija. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| Naziv javnog konkursa*Kultura spaja: od amatera do profesionalaca* | 20–25 projekataKao i na svim dosadašnjim konkursima u oblasti umjetnosti i kulture, Ministarstvo će naročito podsticati prijavljivanje partnerskih projekata, a poželjno bi bilo minimum 5 do 10 takvih projekata. |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: *Kultura spaja: od amatera do profesionalaca* |
| Najniži iznos finansijske podrške koju će biti moguće ostvariti na osnovu javnog konkursa: \_\_\_\_\_5.000\_\_\_\_\_ EURAS obzirom na to da su organizacije amaterskog stvaralaštva na dosadašnjim konkursima Ministarstva kulture od 2018. godine, bile zastupljene u minimalnoj mjeri, ne može se očekivati da su njihovi godišnji budžeti podrazumijevali velike sume, naročito kad su u pitanju NVO s manjim članstvom i resursima. Takođe, pojedini projekti s dominantno edukativnim aktivnostima ne iziskuju prevelika novčana sredstva. Polazeći od navedenog, donju granicu finansijskog obima projekta ne treba postaviti previše visoko, pa je procijenjeno da je 5.000 € optimalan iznos za minimalni budžet projekta.Buduća Komisija bi zauzela konačan stav o eventualnoj podjeli ukupne sume od 400.000 € na dva dijela u okviru istog konkursa, na način da se jedan dio sredstava (npr. 100.000 €) opredijeli za manje razvijene organizacije, odnosno za projekte manje vrijednosti (10–15 projekata), npr. između 5.000 i 10.000 €, a 300.000 € za kompleksnije projekte do 35.000 €. Pritom je važno naglasiti da nakon utvrđivanja rang liste, a prije donošenja Odluke, od najbolje plasiranih NVO ne bi trebalo tražiti izjašnjenje za umanjenje sredstava od 20%, naročito kad su u pitanju projekti manje vrijednosti, jer se sa iznosom nižim od 5.000 € dovode u pitanje efekti projekta i njegov doprinos realizaciji strateških ciljeva i mjera. | Najviši iznos finansijske podrške koju će biti moguće ostvariti na osnovu javnog konkursa: \_\_\_\_\_35.000\_\_\_\_\_ EURAProjekti poput organizovanja festivala, koji podrazumijevaju veći broj učesnika i širi spektar aktivnosti, čak i samo jedna projektna aktivnost poput nabavke skupocjene narodne nošnje neophodne za nastupe kulturno-umjetničkih društava, ili npr. adaptacija prostora za čuvanje nošnji, obuhvataju prilično velike novčane iznose. Zbog navedenog, potrebno je omogućiti i realizaciju projekata veće vrijednosti, pa je gornja granica projektnog budžeta postavljena na 35.000 €.Što se tiče projektnih aktivnosti koje se odnose na nabavku opreme i robe (narodnih nošnji, kostima, instrumenata, rekvizita, adaptaciju itd.) i putovanja (učešće na manifestacijama, smotrama, studijskim posjetama, treninzima i sl.), ovo ne mogu biti dominante ili isključive aktivnosti projekta, već moraju biti u službi realizacije drugih aktivnosti. Dakle konkursom se neće moći finansirati projekti koji podrazumijevaju isključivo nabavku opreme, odnosno putovanje, kao i isključivo te dvije aktivnosti zajedno. S tim u vezi, Komisija bi trebalo da utvrdi procenat ograničenja za određene budžetske stavke (npr. oprema i roba – maksimalno 30% vrijednosti projekta, odnosno traženih sredstava; putovanja – maksimalno 30% vrijednosti projekta, odnosno traženih sredstava, i sl.). |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
| Dostavljanje predloga, sugestija i komentara na Nacrt sektorske analize u pisanom obliku na adresu Ministarstva: Njegoševa 83, 81250 Cetinje, ili u elektronskom obliku na adresu: sektorska.analiza@mku.gov.me, u skladu s javnim pozivom Ministarstva kulture i medija nevladinim organizacijama, objavljenim 9. avgusta 2022. na službenoj internet stranici, kao i na društvenim mrežama Ministarstva: Facebook, Instagram i Twitter.Takođe, Javni poziv je dostavljen Udruženju folklornih ansambala kako bi bio distribuiran široj mreži kulturno-umjetničkih društava. | Rok za konsultacije trajao je 15 dana, od 9. zaključno s 24. avgustom 2022. godine. | Udruženje folklornih ansambala Crne Gore, PodgoricaCentar za izučavanje i revitalizaciju tradicionalnih igara i pjesama – CIRTIP, Kolašin |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| *Kultura spaja: od amatera do profesionalaca* | 2 službenika Ministarstva (predsjednik i član Komisije)1 predstavnik NVO sektora (član Komisije)1 službenik Ministarstva (zamjena člana Komisije iz NVO sektora)minimum 2 saradnika Komisije | U ovom trenutku nije moguće navesti konkretna imena službenika, zbog očekivanih promjena u kadrovskoj strukturi Ministarstva u narednoj godini. |

**Ovjera ministra:**

|  |  |  |  |  |
| --- | --- | --- | --- | --- |
|  | **Mr Maša Vlaović** |  |  |  |
|  |  Ime i prezime |  M.P. |  Potpis |  |